Ιερά Μητρόπολις Κατάνγκας

Η Ιερά Μητρόπολις Κατάνγκας, είναι μια τις επαρχίες του Πατριαρχείου Αλεξάνδρειας.

Στη δικαιοδοσία της Μητρόπολης περιλαμβάνονται οι Επαρχίες Τανγκανίκα, Άνω Λομάμι, Λουαλάμπα και Άνω Κατάνγκα της Λαϊκής Δημοκρατίας του Κονγκό.

 Ιστορικά στοιχεία 
Η ιεραποστολή στο Κολουέζι ξεκίνησε το έτος 1972 από τον ιεραπόστολο π. Χρυσόστομο Παπασαραντόπουλος. Το 1973 την ιεραποστολική δράση συνέχισε ο Αρχιμανδρίτης Αμφιλόχιος Τσούκος (μετέπειτα μητροπολίτης Νέας Ζηλανδίας
και κατόπιν Γάνου και Χώρας), που κάλεσε κοντά του τον Ιερομόναχο Κοσμά Γρηγοριάτη, ο οποίος προερχόταν από την Μονή Γρηγορίου του Αγίου Όρους. Συνεχιστής του έργου τους από το 1989, έτος θανάτου του Ιερομόναχου Κοσμά, ήταν ο Ιερομόναχος Μελέτιος Καμηλούδης-Γρηγοριάτης.

Την 1η Νοεμβρίου 2006, η Ιερά Σύνοδος του Πατριαρχείου Αλεξανδρείας ίδρυσε με Πατριαρχικό και Συνοδικό Τόμο με απόσπαση από την Μητρόπολη Κεντρώας Αφρικής, την Ιερά Επισκοπή Κολουέζι. Πρώτος επίσκοπος, εκλέγεται ο Ιερομόναχος Μελέτιος. 

Στις 9 Οκτωβρίου 2009, με απόφαση της Ιεράς Συνόδου του Πατριαρχείου Αλεξανδρείας μετονόμασε την Ιερά Επισκοπή Κολουέζι σε Ιερά Επισκοπή Κατάνγκας. Στις 26 Νοεμβρίου 2014, η Ιερά Επισκοπή Κατάνγκας προήχθη σε Μητρόπολη και ο Επίσκοπος Μελέτιος σε μητροπολίτη.

Στις 12 Ιανουαρίου 2022, η Ιερά Σύνοδος του Πατριαρχείου Αλεξανδρείας εξέλεξε τον έως τότε Πρωτοσύγκελλο της Μητροπόλεως Αρχιμανδρίτη Κοσμά Θασίτη σε τιτουλάριο Επίσκοπο Κωνσταντιανής, βοηθό του Πατριάρχη αλλά με παραχώρηση στην Ιερά Μητρόπολη Κατάνγκας.

Στις 18 Φεβρουαρίου 2026, ο Πατριάρχης Αλεξανδρείας Θεόδωρος αποδέχτηκε την παραίτηση του Μητροπολίτη Μελετίου για λόγους υγείας και διόρισε πατριαρχικό επίτροπο τον Επίσκοπο Κοσμά.

 Επισκοπικός κατάλογος 
ΙεράρχηςΑπόΈωςΣημειώσειςΜελέτιος (Καμηλούδης-Γρηγοριάτης)25 Νοεμβρίου 20069 Οκτωβρίου 2009Ως Επίσκοπος Κολουέζι9 Οκτωβρίου 200926 Νοεμβρίου 2014Ως Επίσκοπος Κατάνγκας26 Νοεμβρίου 201418 Φεβρουαρίου 2026Ως Μητροπολίτης Κατάνγκας, παραιτήθηκε για λόγους υγείας

 Ναοί και Μονές 
 Ναοί 
 Ιερός Καθεδρικός Ναός Ευαγγελισμού της Θεοτόκου Λουμπουμπάσι,
 Ιερός Ναός Αγίας Αικατερίνης Κατούμπα Λουμπουμπάσι,
 Ιερός Ναός Αγίου Στεφάνου Κατούμπα Λουμπουμπάσι,
 Ιερός Ναός Γεννήσεως του Χριστού Ρουάσι Λουμπουμπασι,
 Ιερός Ναός Αγίου Νικολάου Κολουέζι, 
 Ιερός Ναός Αγίου Γεωργίου Κολουέζι,
 Ιερός Ναός Αγίου Ηρωδίωνος Κολουέζι,
 Ιερός Ναός Ευαγγελισμού της Θεοτόκου Κολουέζι,
 Ιερός Ναός Κοιμήσεως της Θεοτόκου Μουτόσι Κολουέζι,
 Ιερός Ναός Προφήτου Ηλιού Γκόλφ Κολουέζι,
 Ιερός Ναός Αγίου Γερασίμου Τσιαμπούλα, 
 Ιερός Ναός Αγίας Αναστασίας Τσιάλα,
 Ιερός Ναός Αγίων Κηρύκου και Ιουλίτας Lwankoko, 
 Ιερός Ναός Αποστόλου Ανδρέα Λουαλάμπα,
 Ιερός Ναός Αγίου Αρτεμίου Μουσούμπα,
 Ιερός Ναός Αγίου Κοσμά του Αιτωλού Σοφουμάνγκο,
 Ιερός Ναός Αγίας Σοφίας Κιπούσι,
 Ιερός Ναός Αγίου Λαζάρου Κιπάμπα,
 Ιερός Ναός Αγίας Κυριακής Λουίλου,
 Ιερός Ναός Αγίου Δημητρίου Tσαμουντέντε
 Ιερός Ναός Αγίας Άννας Καμίνα,
 Ιερός Ναός Αγίου Παντελεήμονος Καμίνα,
 Ιερός Ναός Παμμεγίστων Ταξιαρχών Τένκε,
 Ιερός Ναός Αγίου Καλλινίκου Επισκόπου Εδέσσης Ντιλόλο,
 Ιερός Ναός Τιμίου Προδρόμου Λικάσι,
 Ιερός Ναός Αγίου Ιωάννου του Θεολόγου Φουγκουρουμε,
 Ιερός Ναός Αρχαγγέλων Μιχαήλ και Γαβριήλ Καζομπαλέσα.

 Μονές 
 Ιερά Μονή Αγίων Αποστόλων Τσιαμπούλα Κολουέζι
 Ιερά Μονή Αγίου Νεκταρίου Μανίκα Κολουέζι

 Νοσοκομείο 
Στη συνοικία Μανίκα της πόλης του Κολουέζι, η Ιερά Μητρόπολη λειτουργεί το Νοσοκομείο «Άγιοι Ανάργυροι Κοσμάς και Δαμιανός».

 Παραπομπές 

Κατάνγκας